કોંગ્રેસ કહે છે કે એનડીએ સરકારે વધુ કિંમત આપી છે અને કરારમાં ટેક્નોલોજી ટ્રાન્સફર કરવાની જોગવાઈ નથી. સરકાર કહે છે કે આ વિમાનોની 50 ટકા આઇટમોનું ઉત્પાદન ભારતમાં ભારતીય કંપની સાથે કરવાની જોગવાઈ છે. ફ્રાન્સ સાથે વાટાઘાટ ચાલતી હતી ત્યારે 36 ફાઇટર્સની કિંમત 11.8 બિલિયન યુરો માગવામાં આવી પણ આપણી સરકારે મચક આપી નહિ. જાન્યુઆરી 2016માં ફ્રાન્સના પ્રમુખ ફ્રાન્કોઇસ હોલાન્દે નવી દિલ્હી આવ્યા ત્યારે 8.6 બિલિયન યુરોની ઓફર થઈ હતી. તે પછી મે મહિનામાં 7.878 બિલિયન (રૂ. 59,000 કરોડ) નક્કી થયા અને સપ્ટેમ્બરમાં કરાર ઉપર સહીસિક્કા થયા. ગયા સપ્તાહે સંરક્ષણમંત્રીએ રાજ્યસભામાં જણાવ્યું કે બન્ને સરકારો વચ્ચે થયેલા કરારની કલમ 10 મુજબ વિગતવાર માહિતી આપી શકાય નહિ. સંસદમાં અપાયેલી માહિતી મુજબ એક વિમાનની કિંમત 670 કરોડ રૂપિયા થાય છે. આ કિંમત ‘બેઝિક’ છે અને તેમાં શસ્ત્રો – વેપન સિસ્ટમનો સમાવેશ નથી. રાહુલ ગાંધી વિગતવાર વિમાન સાથેની તમામ